open-index/open-wikipedia-markdown huggingface dataset:
Songen Flick of the Switch

«**Flick of the Switch**» er ein song av det australske rockebandet AC/DC, frå albumet *[[Flick of the Switch]]*, gjeve ut i 1983. Han vart skriven av Angus Young, Malcolm Young og Brian Johnson.

Han vart berre gitt ut som singel i enkelte territorium, hovudsakleg Australia, Canada og USA.

## Musikkvideo
Musikkvideoen til låten «Flick of the Switch» vart laga i eit liknande format som musikkvideoane til albumet *[[Back in Black]]*. Videoen viser bandet som speler låten inne i det som seinare viste seg å vera ein stengd flyhangar, omgitt av flykassar med AC/DC-logoen måla på. Nokre versjonar av videoen startar med eit kort klipp frå eit øvingsopptak av bandet som viser Angus som øver på dansetrinn til striptease på scena, medan ein av bandmedlemmane, truleg Brian Johnson, syng i bakgrunnen og resten av bandet ler. Videoen på DVD-en ''Family Jewels''' fjernar likevel dette. 

Malcolm Young sa seinare om den enkle tilnærminga til videoen: «Me sa rett og slett til filmteamet: 'Me spelar - de filmar. Gå rundt bandet - gjer kva faen de vil. Me vil berre ha det gjort i dag.»

Trommeslagar Phil Rudd hadde forlate bandet då videoen vart spelt inn, og erstattaren hans Simon Wright er med i staden.

## Medverkande
*Brian Johnson – vokal
*Angus Young – sologitar
*Malcolm Young – rytmegitar
*Cliff Williams – bassgitar
*Phil Rudd – trommer

## Kjelder

**Denne artikkelen bygger på «[[:en:Flick of the Switch (song)|Flick of the Switch (song)]]» frå ,  den 27. juni 2023.* 
*** oppgav desse kjeldene:* &nbsp;
Nervous Shakedown

«**Nervous Shakedown**» er ein song av AC/DC frå albumet *[[Flick of the Switch]]*, gjeve ut i 1983. Han var skriven av Angus Young, Malcolm Young og Brian Johnson. Songen nådde 35. plassen på den britiske singellista og låg inne på lista i fem veker. Han nådde òg 20. plassen i Irland.

«Nervous Shakedown» vart gjeven ut på ein maxi-singel eller EP i 1984. Songane på denne utgjevinga er: A1. «Nervous Shakedown»; A2. «Rock And Roll Ain't Noise Pollution» (live Detroit '83); B1. «Sin City» (live Detroit '83); B2. «This House Is on Fire» (live Detroit '83).

Det vart laga to videoar for songen. Den første videoen vart filma på same settet og i same formatet som vidoane for «Flick of the Switch» og «Guns For Hire». Det vart òg laga ein annan versjon filma på scenen på Joe Louis Arena i Detroit, under ei øving før ein konsert. 

## Medverkande
*Brian Johnson – solovokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Phil Rudd – trommer

## Salslister

## Kjelder

**Denne artikkelen bygger på «[[:en:Nervous Shakedown|Nervous Shakedown]]» frå ,  den 27. juni 2023.* 
*** oppgav desse kjeldene:*
Guns for Hire

«**Guns for Hire**» er ein song av det australske hardrockbandet AC/DC frå albumet deira *[[Flick of the Switch]]*, gjeve ut 19. august 1983. Songen er skriven av bandmedlemmane Angus Young, Malcolm Young og Brian Johnson, og han kom ut på singel i september med «Landslide» som B-side. Han nådde 37. plassen på UK Singles Chart, og 84. plassen på den amerikanske ''Billboard'' Hot 100. Songen nådde òg 19. plassen i Irland.

*[[Cash Box]]* sa at «Låten er like heftig som alltid, og inneheld ein modna gitarsolo med høg rock 'n' roll-energi.»

Låten fungerte som opningslåt under opptredenane til bandet på turneen for *Flick of the Switch*, men har aldri vorte framført på nokre andre AC/DC-turnear sidan. Det vart produsert ein salsfremjande video til låten, der trommeslagaren Simon Wright var med i staden for Phil Rudd. Rudd hadde forlate bandet under innspelinga av *Flick of the Switch* og vart erstatta av Wright før turnéstarten.

## Medverkande
* Brian Johnson – solovokal
* Angus Young – sologitar
* Malcolm Young – rytmegitar, korvokal
* Cliff Williams – bassgitar, korvokal
* Phil Rudd – trommer

## Salslister

## Kjelder

**Denne artikkelen bygger på «[[:en:Guns for Hire|Guns for Hire]]» frå ,  den 27. juni 2023.* 
*** oppgav desse kjeldene:*
Bryggeskipet

**Bryggeskipet** var eit skip ein har funne restane av under arkeologiske utgravingar på Bryggen i Bergen. Etter brannen på Bryggen i 1955 vart det gjort grundige utgravingar. I bygningsrestane vart det funne materialar som hadde vore delar i eit stort skip.

Dendrokronologisk datering syner at Bryggeskipet vart bygd i 1188, tidleg mellomalder.  Det må ha vore nærmare 10 meter breitt, over 30, truleg opp mot 40, meter langt. Det kan sjå ut som det har hatt lasterom under vanleg dekksnivå. Skroget har vore heller flatbotna. Funnet har vorte tolka som eit havskip av typen buse.

Bryggeskipet har ikkje vore noko vikingskip, men inngår i ein båtbyggar-tradisjon som vidarefører vikingane sin kunnskap.

## Kjelder

* 
*
Lansenebb

**Lansenebb** er ei biologisk slekt ***Doryfera*** av kolibriar med to medlemmer som samla har eit leveområde langs austsida av Andesfjella, i Costa Rica, Panama, og Tepui-området. Slekta er ein del av underfamilien Polytminae, «mangoar».

Namnet *Doryfera* er frå gresk: *Dory* «spyd», *fera* «bere».

Saman med slektene *[[Schistes]]* og *[[Colibri]]* dannar *Doryfera* ei klår monofyletisk gruppe.

## Skildring
Eit uvanleg langt og tynnt, rettpeikande eller svakt oppbøygd nebb er det mest slåande trekket ved utsjånaden for lansenebb. Dei har ein tendens til å halde nebbet oppreist. Fjørdrakta er gjennomgåande mørk, halen er relativt kort og avrunda. Dei lever i skråninga av fjellkjeder og i lågare subtropisk skog, gjerne nær rennande vatn. Kroppsstorleikar ligg mellom 9 og 13 centimeter inkludert 25-34 mm langt nebb. Grønpannelansenebb er marginalt større enn blåpannelansenebb. Begge artane har dels overlappande leveområde langs Andes der begge kan treffast i same habitat. I Ecuador finst grønpannelansenebb i høgste høgder og kan treffast lengre vest enn blåpannelansenebb.

Reiret til desse artane er hengt opp inne i grotter, eller under fjelloverheng, festa til røter eller liknande. Grønpannelansenebb kan konstruere reiret under bruer eller tak der dei finn feste i til dømes hengande kablar. Som hos andre kolibriartar er det hoa aleine som gjer byggearbeidet, rugar og syter for ungane.

IUCN har kategorisert begge artar som livskraftige artar (LC).

## Artslista
Lansenebb i rekkjefølgje etter IOC World Bird List V13.1, 2023, med norske artsnamn etter *Norske navn på verdens fugler*. IUCN kategori er etter *HBW and BirdLife Taxonomic Checklist*.
* Grønpannelansenebb, *Doryfera ludovicae*, Green-fronted lancebill, (Bourcier & Mulsant, 1847), (LC)
:Lever hovudsakleg i høgder frå 1000 til 2500 moh. med variasjonar både under og over i delar av utbreiingsområdet som er Costa Rica og Panama, samt frå vestlegaste Venezuela, nær samanhengande langs Andesfjella til nordvestre Bolivia.

* Blåpannelansenebb, *Doryfera johannae*, Blue-fronted lancebill, (Bourcier, 1847), (LC)
:Ein underart i Tepui-området i sørlege Venezuela og litt inn i Brasil og Guiana, (280-2000 moh.) nominatforma lever langs austsida av austlege Andesfjella frå sentrale Colombia sørover til Madre de Dios-regionen i Peru (400-1600 moh.)

## Kjelder

## Bakgrunnsstoff
Kilenebb

**Kilenebb** er ei biologisk slekt ***Schistes*** av kolibriar med to medlemmer som samla har eit leveområde langs Andesfjella frå Venezuela til Bolivia. Slekta er ein del av underfamilien Polytminae, «mangoar».

Namnet *Schistes* er frå gresk: *skhizo*, «kløyve, splitte».

Saman med slektene *[[Doryfera]]* og *[[Colibri]]* dannar *Schistes* ei klår monofyletisk gruppe.

## Skildring
Kilenebb har ei særeigen form på tuppen av nebbet, som er kileforma mot ein syltynn spiss. Nebbet er elles kort, kvitstrupekilenebb har marginalt lengre nebb enn grønglitterkilenebb. Dette er relativt små kolibriar, ca. 8-9 cm i kroppslengd og har generelt grønleg fjørdrakt. Dei har eit kvitt område på sidene av øvre bryst, over det ein blå til mangenta-fiolett flekk på kvar side av halsen. Hos kvitstrupekilenebb er det kvite området smelta saman over brystet.  Hannar har glitande grøn strupeflekk, kvitstrupekilenebb har òg grøn panneflekk. Den avrunda halen er mest bronsefarga. Hoer manglar den grøne strupeflekken.

Begge artar har habitat i tett tåkeskog, 800-2300 moh. langs Andesfjella, grønglitterkilenebb marginalt høgast. I Colombia og Ecuador er artane separerte, grønglitterkilenebb lever mot aust og kvitstrupekilenebb på vestsida av vestleg Andes.

Dette taksonet var tidlegare ein art. I EBird/Clements Checklist kom ein splitt til to artar i revisjonen av august 2018. 

## Artslista
Kilenebb i rekkjefølgje etter IOC World Bird List V13.1, 2023, med norske artsnamn etter *Norske navn på verdens fugler*. IUCN kategori er etter *HBW and BirdLife Taxonomic Checklist*.
* Kvitstrupekilenebb, *Schistes albogularis*, White-throated daggerbill, Gould, 1852, (LC)
:begge skråningene av dei vestlige Andesfjellene og vestsiden av de sentrale Andesfjellene i Colombia og vestsiden av Andesfjellene i det vestlige Ecuador.

* Grønglitterkilenebb, *Schistes geoffroyi*, Geoffroy's daggerbill, (Bourcier, 1843), (LC)
:Austsida av Andes i Colombia nordover til Venezuela og sørover Peru, òg langs austsida av Andes i sentrale Bolivia (Cochabamba).

## Kjelder

## Bakgrunnsstoff
Shake Your Foundations

«**Shake Your Foundations**» er ein song av det australske hardrockbandet AC/DC, skriven av Angus og Malcolm Young og Brian Johnson.

Songen kom ut på singel i november 1985 og på albumet *[[Fly on the Wall av AC/DC|Fly on the Wall]]* same året. Songen vart remiksa av Harry Vanda og George Young, som arbeidde på dei tidlege AC/DC-albuma, og gjeven ut på *[[Who Made Who]]*, filmmusikkalbumet for Stephen King-filmen *[[Maximum Overdrive]]*. I denne kortare miksen av songen byrjar trommesporet etter 17 sekund og heile bandet kjem inn etter 48 sekund. Ein kan òg høyre vokalen til Jonson tydlegare i miksen. Vinylutgåva av albumet inneheld denne remiksen, medan dei fleste CD-utgåvene inneheld originalutgåva. 

## Medverkande
*Brian Johnson – solovokal
*Angus Young – sologitar
*Malcolm Young – rytmegitar
*Cliff Williams – bassgitar
*Simon Wright – trommer

## Salslister

## Kjelder

**Denne artikkelen bygger på «[[:en:Shake Your Foundations|Shake Your Foundations]]» frå ,  den 27. juni 2023.* 
*** oppgav desse kjeldene:*
Danger av AC/DC

«**Danger**» er ein song av det australske rockebandet AC/DC frå albumet *[[Fly on the Wall av AC/DC|Fly on the Wall]]*, gjeve ut i 1985. Låten er ein nedstrippa blues-shuffle og vart skriven av Brian Johnson, Angus Young og Malcolm Young.

*[[Cash Box]]* skreiv at låten «er ein grynete og bluespreget innsats» med «brummande vokal og forteljingar om fyll og moro.» *[[magasinet Billboard|Billboard]]* skreiv at «monarkane i metal knurrar og tornar i eit tungt tempo.»

I dei fleste territoria var B-sida til singelen «Back in Business», men i Australia og New Zealand var det «Hell or High Water» som var med.

«Danger» vart spelt på scenen i 1985 éin gong. 

## Medverkande
* Brian Johnson – solovokal
* Angus Young – sologitar
* Malcolm Young –  rytmegitar
* Cliff Williams – bassgitar
* Simon Wright – trommer

## Salslister

## Kjelder

**Denne artikkelen bygger på «[[:en:Danger (AC/DC song)|Danger (AC/DC song)]]» frå ,  den 27. juni 2023.* 
*** oppgav desse kjeldene:*
Songen Who Made Who

«**Who Made Who**» er ein song og ein singel av det australske hardrockbandet AC/DC, gjeven ut i 1986 på albumet deira *[[Who Made Who]]*. 12-tommar-utgåva av singelen har ein lengre miks av songen som ein òg kan finna på luksusutgåva av plateboksen deira *[[Backtrack av AC/DC|Backtrack]]*. Det var eitt av berre tre nye spor på *Who Made Who*, fordi albumet ikkje berre var eit filmmusikkalbum for Stephen King-filmen *[[Maximum Overdrive]]*, men eit samlealbum med spor frå tidlegare album. Dei to andre nye spora var instrumentalar. «Who Made Who» nådde 23. plassenen på *[[magasinet Billboard|Billboard]]* Mainstream Rock-lista den 19. juli 1986, og låg inne på denne lista i 12 veker. 

I tillegg til sjølve låten har «Who Made Who» òg vorte spelt live, hovudsakleg under den etterfølgjande verdsturnéen og Blow Up Your Video-turneen. Han vart òg spelt live med erstatningstrommeslagaren Chris Slade under heile The Razors Edge-turneen, og med trommeslagaren Phil Rudd (som kom tilbake til bandet i 1994 etter å ha fått sparken frå bandet 11 år tidlegare) på berre éin konsert på opningskvelden av Ballbreaker-turneen i Greensboro i Nord-Carolina, der låten vart droppa og ikkje har vorte spelt live sidan. Ein live-versjon vart gitt ut på albumet *[[AC/DC Live]]* frå 1992.

## Musikkvideo
I videoen til denne songen, regissert av David Mallet, filma i lobbyen og på scena på musikkstaden Brixton Academy i London, var fans og vinnarar av radiokonkurransen kledd som Angus Young og bar på raude pappgitarar som likna på Angus sin Gibson SG. Videoen handlar om forskarar som attskaper Angus ved hjelp av science fiction-teknologi, og etterlikningane blir viste *en masse*, der dei marsjerer i takt til songen og løftar hovudet for å syngja tittelfrasen saman med refrenget. På innsida av Digipak-utgivinga av *Who Made Who* frå 2003 finn ein eit bilete av Angus som står saman med ei gruppe av motstykka sine. Eit par av AC/DC-konsertane hadde med seg personar som etterlikna Angus på scena, mellom anna på Nassau Coliseum i Uniondale i New York, der seks av dei var til stades.

## Medverkande
*Brian Johnson – vokal
*Angus Young – sologitar
*Malcolm Young – rytmegitar
*Cliff Williams – bassgitar
*Simon Wright – trommer

## Salslister
### Vekeslister

### Årslister

## Kjelder

**Denne artikkelen bygger på «[[:en:Who Made Who (song)|Who Made Who (song)]]» frå ,  den 27. juni 2023.* 
*** oppgav desse kjeldene:*
Simon Wright

**Simon Wright** () er ein engelsk trommeslagar, mest kjend for arbeidet sitt med AC/DC og Dio. Han byrja å spele trommer då han var 13 år gammal og har omtalt Cozy Powell, Tommy Aldridge og John Bonham som dei største inspirasjonskjeldene sine. Han var òg trommeslagar for Rhino Bucket og Operation: Mindcrime.

## Diskografi

### Med Tora Tora
«Red Sun Setting» 7"

### Med A II Z
«I'm the One Who Loves You» 7" (Polydor 1981)

### Med AC/DC
**[[Fly on the Wall av AC/DC|Fly on the Wall]]* (1985)
**[[Who Made Who]]* (1986)
**[[Blow Up Your Video]]* (1988)

### Med Dio
**[[Lock Up the Wolves]]* (1990)
**[[Magica (album)|Magica]]* (2000)
**[[Killing the Dragon]]* (2002)
**[[Master of the Moon]]* (2004)
**[[Evil or Divine]]* (2005)
**[[Holy Diver - Live]]* (2006)

### Med UFO
* *[[Live on Earth av UFO|Live on Earth]]* (1998/2003)
* *[[Covenant av UFO|Covenant]]* (2000)

### Med Rhino Bucket
**[[Pain av Rhino Bucket|PAIN]]* (1994)
**[[Pain & Suffering|PAIN & Suffering]]* (2007)
**[[The Hardest Town]]* (2009)

### Med John Norum
**[[Worlds Away av John Norum|Worlds Away]]* (1996)

### Med Tim «Ripper» Owens
* *[[Play My Game]]* (2009)

### Med Mogg/Way
* *Chocolate Box* (1999)

### Med Geoff Tate's Queensrÿche
* *[[Frequency Unknown]]* (2013)

### Instructional
**[[Star Licks Productions]]* (2000)

### Operation: Mindcrime
* *[[The Key av Operation: Mindcrime|The Key]]* (2015)
* *[[Resurrection av Operation: Mindcrime|Resurrection]]* (2016)
* *[[The New Reality av Operation: Mindcrime|The New Reality]]* (2017)

## Kjelder

**Denne artikkelen bygger på «[[:en:Simon Wright|Simon Wright]]» frå ,  den 27. juni 2023.* 
*** oppgav desse kjeldene:*

## Bakgrunnsstoff
Friidrettslandskampen Sverige–Noreg 1966

**Friidrettslandskampen Sverige–Noreg 1966** for menn vart avvikla på Ullevi stadion i Göteborg den 23. og 24. august. Landskampen enda med svensk siger 122 – 90. Begge landa deltok med to utøvarar i kvar av enkeltøvingane.

Bjørn Bang Andersen forbetra sin eigen norske rekord i kulestøyt til 18,25 meter.

## Tysdag 23. august
### 100 meter




### 400 m




### 800 m




### 10&nbsp;000 m




### 110 meter hekk




### Stavhopp




### Lengdehopp




### Sleggjekast




### Spjutkast




### 4 × 100 meter stafett




## Onsdag 24. august
### 200 meter




### 1500 m




### 5&nbsp;000 m




### 400 m hekk




### 3&nbsp;000 m hinder




### Høgdehopp




### Tresteghopp




### Kulestøyt




### Diskoskast




### 4 × 400 m stafett




## Kjelder
*friidrett.no
*Arbeiderbladet 25. august 1966
Elva Findhorn

**Findhorn** (skotsk-gælisk **Uisge Fionn Èireann**) er ei av dei lengste elvene i  Skottland. Ho ligg nordaust i landet, og flyt ut i Moray Firth på nordkysten. Elva har eit av dei største estuara i Skottland som ikkje er eit firth.

Elva er kring  lang. Nedslagsfeltet er .

Findhorn er ei god lakse- og aureelv, og er populær blant fiskarar frå heile verda. Ho er også ei av dei klassiske raftingelvene i Skottland, med graderingar frå 2 til 4 på den internasjonale skalaen for elvepadling.

## Løp
Findhorn har utspring i Coignafearn Forest nord for hovudmassivet i Monadhliath-fjella. Fleire mindre elvar renn saman i nærleiken av Dalbeg bothy (hytte) for å danna elva. Den vestlegaste av desse er Eskin, som renn ned ein lliten dal omkrinsa av toppane Càrn a' Choire Sheilich, på , Càrn nan Làraiche Maoile på  og Càrn na Saobhaidh på . I sørvest tek Abhainn Cro-chlach ei direkte rute langs ein trong og bratt dal som føre vatn frå Carn Odhar na Criche på  og Càrn Bàn på . Dei to vassfara renn saman ved ei lita bru midt i Coignafearn Forest (som er ein skotsk hjorteskog og dermed trelaus). Ein kan rekna dette punktet, rundt  moh., som byrjinga på Findhorn, men mindre enn ein kilometer nedstraums renn Allt Creagach inn i elva ved Dalbeg og deretter er elva utan tvil rekna som Findhorn. Dalen Strath Dearn går ned herfrå i ein sørvestleg retning til elva munnar ut i Moray Firth. 

## Kjelder

**Denne artikkelen bygger på «[[:en:River Findhorn|River Findhorn]]» frå ,  den 28. juni 2023.*  
;Bibliografi
* 
* 
* 
* 
* 
* 
* 
* 
* 
* 
* 
* 
* 
* 
*
* 
*
Heatseeker

«**Heatseeker**» er ein song av det australske hardrockbandet AC/DC. Låten dukka opp i 1988 på albumet deira *[[Blow Up Your Video]]* som første spor. Låten var seinare med på *[[Live av AC/DC|Live]]*. Låten vart òg gitt ut som singel i ulike format, med «Go Zone» som B-sida. Då han nådde 12. plassen på den britiske singellista i 1988, vart han den største hitten til bandet i Storbritannia og heldt fram med å vere det i 25 år fram til «Highway to Hell» nådde fjerdeplassen i desember 2013.

## Innhald

## Musikkvideo
I musikkvideoen, regissert av David Mallet, eksploderer Angus Young frå eit fjernsynsapparat i naturleg storleik. Han kastar hatten sin, og han landar på ein brytar som slår ut. Det vart avfyrt eit missil, og på skjermen blir det vist filmopptak frå Strategic Air Command på 1950-, 1960- og 1970-talet. Missilet viser seg å vera eit kryssarmissil, og det reiser verda rundt, før det til slutt krasjar i Opera House i Sydney under ein AC/DC-konsert. Angus eksploderer ut av stridshovudet til det gigantiske missilet og speler ein gitarsolo. Til slutt går Angus tilbake inn i raketten og forsvinn.

## Salslister

## Medverkande
*Brian Johnson – vokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Simon Wright – trommer

## Kjelder

**Denne artikkelen bygger på «[[:en:Heatseeker|Heatseeker]]» frå ,  den 28. juni 2023.* 
*** oppgav desse kjeldene:*
That's the Way I Wanna Rock 'n' Roll

«**That's the Way I Wanna Rock 'n' Roll**» er ein song av det australske hardrockbandet AC/DC. Låten dukka opp på albumet *[[Blow Up Your Video]]* frå 1988 som det andre sporet. Ein liveversjon av låten finst på livealbumet til bandet, *[[AC/DC Live|Live: 2 CD Collector's Edition]]*. B-sida av singelen var «Borrowed Time».

I 2005 vart musikkvideoen, regissert av Peter Sinclair, Brian Grant og Jiff Morrison, gitt ut på *[[Family Jewels av AC/DC|Family Jewels]]*. Videoen vart spelt inn på konserten deira på National Exhibition Centre i Birmingham og inkluderte fans med raude Gibson SG-gitarar i papp.

Forfattaren Paul Stenning skildra songen som den sterkaste frå albumet.

## 7" vinyl

## 12" vinyl maxi-singel

## 5" CD-singel

## Salslister

## Medverkande
*Brian Johnson – vokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Simon Wright – trommer

## Kjelder

**Denne artikkelen bygger på «[[:en:That&#39;s the Way I Wanna Rock &#39;n&#39; Roll|That&#39;s the Way I Wanna Rock &#39;n&#39; Roll]]» frå ,  den 28. juni 2023.* 
*** oppgav desse kjeldene:*
Kent Olsson

**Kent Olsson** () er ein svensk tidlegare orienteringsløpar. Han vart verdsmeister i 1987, året etter han vann den aller fyrste verdscupen i orientering.

Olsson fyrste VM-medalje kom då Sveriges stafettlag i 1983 kom på bronseplassen i ungarske Zalaegerszeg. Fire år seinare, i franske Gérardmer, vann han gullmedaljen, 59 sekund framom norske Tore Sagvolden. I 1989 fekk Olson sølvmedalje både individuelt og i stafett. To nye sølvmedaljar sikra han seg under VM 1991 i dåverande Tsjekkoslovakia, då på klassisk-distanse og kort-distanse. Frå nordiske orienteringsmeisterskap fekk Olsson med seg to stafettsølv og ein individuell bronsemedalje.

Med 117 poeng gjekk Olsson i 1986 til topps i den fyrste utgåva av Verdscupen i orientering, 5 poeng føre Øyvin Thon. I 1984 vann Olsson femdagars-tevlinga O-Ringen.

### Medaljar og plasseringar i verdsmeisterskap
*VM 1983: Nr 7 individuelt, bronse i stafett
*VM 1987: Gullmedalje individuelt, bronse i stafett 
*VM 1989: Sølv individuelt og i stafett
*VM 1991:  Sølv i klassisk- og kort-distanse
*VM 1993:  Nr 4 i klassisk-distansen

## Kjelder

**Denne artikkelen bygger på «[[:nb:Kent Olsson (orientering)|Kent Olsson (orientering)]]» frå ,  den 29. juni 2023.*
Liisa Veijalainen

**Liisa Kaarina Veijalainen** () er ein finsk tidlegare orienteringsløpar frå Piikkiö i Egentliga Finland. Ho vart verdsmeister i 1976 og kom på andreplass i 1978 og i 1979. I VM 1972, 1978 og 1979 deltok ho på Finlands gull-lag i VM-stafett. I 1980 vart ho nordisk meister. 

Veijalianen var ankerkvinne på det finske stafettlaget som i VM 1972 i Tsjekkoslovakia slo Sverige med 10 sekund i kampen om gullmedaljen. Etter andreplass i nordisk meisterskap 1975, vann ho gullmedaljen under verdsmeisterskapen 1976 i Aviemore i Skottland. Under VM 1978 på Kongsberg vart ho nummer 2 i den individuelle tevlinga, før det vart gull i stafetten. Året etter kopierte ho desse plasseringane då VM fann stad i heimlandet. I 1980 vart Veijalainen nordisk meister i svenske Borlänge.

### Medaljar og plasseringar i verdsmeisterskap
*VM 1972: Gull i stafett, nr 6 individuelt
*VM 1974: Nr 6 individuelt
*VM 1976: Gull individuelt, sølv i stafett
*VM 1978: Sølv individuelt, gull i stafett
*VM 1979: Sølv individuelt, gull i stafett
*VM 1981: Sølv i stafett, nr 7 individuelt

## Kjelder

**Denne artikkelen bygger på «[[:en:Liisa Veijalainen|Liisa Veijalainen]]» frå ,  den 29. juni 2023.*
Gered Mankowitz

**Gered Mankowitz** () er ein engelsk fotograf som fokusere karrieren sin i musikkindustrien. Han har jobba med ei rekkje artistar, frå Rolling Stones til Jimi Hendrix, og i andre delar av fotobransjen, inkludert mote, musikk, reklame, nyheiter og privatfotografi. Han arbeider frå sitt eige galleri i Nord-London.

## Fotografibøker

* *Breaking Stones: 1963-1965 A Band on the Brink of Superstardom*, med Terry O'Neill, 2016.
* *Rock and Roll Fotografi*, med Brian Southall, 2015.
* *50 Years of Rock and Roll Fotografi*, med Brian Southall, Peter York og Annie Lennox, 2014. 
* *The Experience: Jimi Hendrix at Mason’s Yard*, 2013.
* *Rolling Stones (One on One)*, med Sean Egan, 2012.
* *The Experience: Jimi Hendrix at Mason's Yard*, med Richie Unterberger, 2010.
* *The Rolling Stones-Out of Their Heads: 1965-1967/1982: Photographs*, 2006.
* *Chapters of Gold: The Life of Mary in Mosaics*, med Rachel Billington, 2005.
* *Jimi Hendrix: The Complete Masons Yard Photo Sessions*, 2004.
* *The Stones 65-67*, med Andrew Loog Oldham, 2002.
* *I-Contact*, 2002.
* *Masons Yard to Primrose Hill*, 1995.
* *The Jimi Hendrix Experience in 1967*, med Brian Hogg, 1991.
* *Pop Stars Portraits of the 50s 60s 70s and 80s*, med Harry Hammond, 1990.
* *Satisfaction: The Rolling Stones 1965-1967*, 1984.
* *Hit Parade: A 35-year Perspective of Music Performers Through the Fotografi of Harry Hammond and Gered Mankowitz*, med Harry Hammond, 1984.
* *Pop Shots: A 35-year Perspective of Music Performers Through the Fotografi of Harry Hammond and Gered Mankowitz*, med Harry Hammond, 1984.

## Kjelder

**Denne artikkelen bygger på «[[:en:Gered Mankowitz|Gered Mankowitz]]» frå ,  den 28. juni 2023.* 
*** oppgav desse kjeldene:* &nbsp;

* 
* 
* 
* 
* 

## Bakgrunnsstoff
* Offisiell nettstad
* Galleri med fotografia til Mankowitz
Thunderstruck

«**Thunderstruck**» er ein song frå albumet *[[The Razors Edge av AC/DC|The Razors Edge]]* frå 1990 av det australske hardrockbandet AC/DC. Han nådde femteplassen på den amerikanske *[[Billboard Magazine|Billboard]]* Hot Mainstream Rock Tracks. I 2010 toppa «Thunderstruck» Triple M Melbourne si «Ultimate 500 Rock Countdown»-liste i Australia. Alle dei fem øvste songane var AC/DC-songar.

## Bakgrunn
Angus Young uttalte i platenotata til 2003-utgivinga av *The Razors Edge*:

Låten har selt over ein million digitale eksemplar sidan han vart tilgjengeleg for digital nedlasting..

I januar 2018 som ein del av Triple Ms «Ozzest 100», dei 'mest australske' låtane gjennom tidene, vart «Thunderstruck» rangert som nr. 8.

Låten er ein av dei mest gjenkjennelege i heile katalogen til bandet, og den er ein fast del av settlistene etter å ha vorte framførte på nesten alle konsertar sidan utgivinga. Med unntak av nytt materiale frå albuma dei turnerer bak, er den ein av berre tre låtar gitt ut etter *[[Back in Black]]* som framleis blir framførte av bandet. Dei andre er «For Those About to Rock (We Salute You)» frå 1981 og «Rock and Roll Train» frå 2008. 

## Musikkvideo
Videoen som følgde singelen, regissert av David Mallet, vart spelt inn på Brixton Academy i London den 17. august 1990. Publikum fekk gratis T-skjorter med orda «AC/DC - I was Thunderstruck» på framsida og datoen på baksida, og heile publikum hadde desse T-skjortene på seg under heile innspelinga av videoen.

Den 29. oktober 2021 nådde videoen éin milliard visningar på YouTube, den første AC/DC-musikkvideoen som gjorde det.

## Mottaking
«Thunderstruck» blir av mange rekna som ein av dei beste låtane til bandet. *[[The Guardian]]* rangerte låten som nummer åtte på lista si over dei 40 beste AC/DC-låtane, og det britiske rockemagasinet *[[Kerrang!]]* rangerte låten som nummer seks på lista si over dei 20 beste AC/DC-låtane.

## Salslister

### Vekeslister

### Årslister

## Salstrofé

## Medverkande
*Brian Johnson – solovokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Chris Slade – trommer, perkusjon

## Cyberåtak på det iranske atomprogrammet
Songen vart brukt som ein del av nyttelasta i eit datavirus som angreip det iranske atomprogrammet mellom 2009 og 2010. Stuxnet skal ha vorte utvikla av amerikanske og israelske styresmakter, og tok kontroll over sentrifuge-kontrollane i atomanlegg over heile landet og forårsaka omfattande skadar på maskineriet. I tillegg vart fleire arbeidsstasjonar kapra med songen spelt tilfeldig på høgt volum seint på kvelden. I ein e-post sendt til den finske datatryggleikeksperten Mikko Hyppönen frå F-Secure, blir ein av forskarane som var involverte i programmet sitert:

## Kjelder

**Denne artikkelen bygger på «[[:en:Thunderstruck|Thunderstruck]]» frå ,  den 29. juni 2023.* 
*** oppgav desse kjeldene:* &nbsp;
Moneytalks

«**Moneytalks**» er ein song skriven av Malcolm og Angus Young og produsert av Bruce Fairbairn for hardrockbandet AC/DC. Han vart først gjeven ut 21. september 1990 på albumet *[[The Razors Edge av AC/DC|The Razors Edge]]*, og sidan på singel i desember det året. Ein live-versjon av songen spelt inn på *[[Razors Edge-turneen]]* i 1990-1991 og dukka opp på konsertalbumet deira *[[Live av AC/DC|Live]]* i 1992.

Songen er ein av dei største hittane til AC/DC, og gjekk inn på Topp 40 på ''Billboard''' Hot 100, (og vart den første topp 40-hitten til bandet på Hot 100 sidan Back in Black i 1981), UK Singles Charts, og den australske ARIA Singles Chart. Det er til no den høgast rangerte singelen deira i USA, med ei topplassering på 23. plass. Under den etterfølgjande verdsturneen vart tusenvis av «Angus Bucks» sleppt ned på publikum under songen. Det vart òg gitt ut ein musikkvideo av songen, regissert av David Mallet, med eit konsertopptak under turneen. Trass i populariteten til songen har han ikkje vorte framført på konsert av bandet sidan turneen.

## Medverkande
* Brian Johnson – solovokal
* Angus Young – sologitar
* Malcolm Young – rytmegitar, korvokal
* Cliff Williams – bassgitar, korvokal
* Chris Slade – trommer

## Salslister
### Vekeslister

### Årslister

## Kjelder

**Denne artikkelen bygger på «[[:en:Moneytalks|Moneytalks]]» frå ,  den 29. juni 2023.* 
*** oppgav desse kjeldene:* &nbsp;
Gabriel Gustafson

**Gabriel Adolf Gustafson** () 
var ein svensk-norsk arkeolog som stod for utgravinga av Osebergskipet.

## Bakgrunn og arbeid

Gabriel Gustafson studerte arkeologi ved Uppsala universitet frå 1871, mellom anna under Oscar Montelius. Der vart han amanuensis ved universitetets oldsakssamling 1881–89. I 1889 tok han over stillinga som konservator ved Bergens Museum, etter Anders Lorange i stillinga som  ved dei antikvarisk-kulturhistoriske samlingane. I sin Bergens-epoke arbeidde han nær zoo logen Jørgen Brunchorst, som hadde tiltredd same året. Den viktigaste utgravinga til Gustafson i bergenstida var ein buplass frå jernalderen på Holeheia i Klepp på Jæren 1889–99. Han leidde òg lokalavdelinga av Fortidsminneforeningen frå 1893. Han var òg involvert i lovforslaget av 1897 om freding av fornminne (lova kom i 1905). 

Den 29. september 1900 overtok Gustafson etter avdøde Oluf Rygh som professor i nordisk arkeologi og styrar av Oldsaksamlingen i Oslo. Dei første store oppdraga hans var å flytta Historisk museum til Tullinløkka. Det stod ferdig i oktober 1904. Gustafson hadde då allereie grave ei tid i Oseberghaugen (sidan 13. juni 1904), etter at bonden Oskar Rom hadde vist han ein trebit frå skipet på kontoret til Gustafson den 8. august 1903, den dagen Gustafson fylte 50 år. I samarbeid med Haakon Shetelig arbeidde Gustafson med rekonstruksjon og publikasjon av funnet dei følgjande åra. For å hindra at utlendingar kjøpte vikingskipet, sikra Gustafson i 1905 eit lovforbod mot sal av fornminne til utlandet, men måtte som vederlag stå for etableringa av eit registreringssystem for fornminne. Kampen hans for denne lova var inspirert av lovgjevinga i heimlandet hans, Sverige, der lova hadde komme i 1867.
Han utgav *Norges oldtid* i 1906.
Han starta òg utgravingane på gravfeltet ved Store Dal i Skjeberg i Østfold i 1910. For alt dette fekk han St. Olavs Orden i 1911.

Før han flytta til Oslo, gifte han seg med Susannah Grieg (1871–1900). Ho døydde i desember same året. Tre år etter gifte han seg med Laura Fredrikke Friele (1872–1952), dottera til zoologen Herman Friele. 

## Utgivingar

* 1898: *Norges forhistoriske tid . Hovedmomenter til forelæsninger*
* 1901: *Den norske oldforskning*
* 1906: *Norges oldtid. Mindesmærker og Oldsager*

## Kjelder

**Denne artikkelen bygger på «[[:no:Gabriel Gustafson|Gabriel Gustafson]]» frå ,  den 30. juni 2023.*
Are You Ready av AC/DC

«**Are You Ready**» er ein song av det australske rockebandet AC/DC. Han finst på albumet *[[The Razors Edge av AC/DC|The Razors Edge]]* frå 1990. Eit konsertopptak av songen frå turneen med same namn kom ut på eitt av to konsertalbum av AC/DC i 1992, **'. Låten gjekk til topps på singellista i New Zealand, og vart den einaste nummer éin-hitten deira der, og har vorte gullsertifisert for eit sal på over 5000. Låten nådde òg 16. plassen på den amerikanske **Billboard** [[Mainstream Rock Tracks|Album Rock Tracks]]-lista, nummer seks i Irland, nummer 14 i Finland og nummer 18 i Australia. Bladet ''[[Music & Media]]'' kalla låten «det beste dømet på eit retorisk spørsmål». «Are You Ready» vart brukt som det offisielle temaet for ''[[WWE SmackDown]]'' på [[Fox Broadcasting Company|Fox]] og for NRK-serien ''[[Mesternes mester]]''. 

==Musikkvideo==
Musikkvideoen til denne songen, regissert av [[David Mallet]], viser fangar som deltek på ein [[AC/DC]]-minikonsert i fengselet sitt. Ein fange blir kledd opp for å gjera seg klar til bandet skal spela songen. Vaktene barberer hovudet hans nesten skalla, og lèt etter seg hår som utgjer logoen til [[AC/DC]], den som liknar på omslaget til musikkvideoen til bandet, ''[[Clipped]]''. Videoen vart filma i [[Bray Studios i Storbritannia]], og dei som portretterte fangane hadde svart på ein open invitasjon sendt ut av [[Tommy Vance]] under hans [[Friday Rock Show]] på [[BBC Radio 1]] nokre dagar tidlegare. Deltakarane fekk beskjed om å ta seg til [[Baker Street]] i [[London]], der dei fekk delt ut «uniformene» sine og vart frakta med buss til Bray.

==Innhald==
**7-tommar og kassettsingel**
# «Are You Ready»
# «[[Got You by the Balls]]»
* To avgrensa utgåver av 7-tommar singlar vart òg gjevne ut i Storbritannia. Ein av dei kom med eit AC/DC-klistremerke, medan det andre kom forma som ein liten ransel.

**Australsk 12-tommar og CD-singel**
# «Are You Ready» – 4:10
# «Got You by the Balls» – 4:29
# «D.T.» – 2:59
# «Chase the Ace» – 3:00

**Europeisk 12-tommar og CD-singel*'
# «Are You Ready» – 4:10
# «Got You by the Balls» – 4:29
# «The Razors Edge» – 4:22

==Medverkande==
* [[Brian Johnson]] – solovokal
* [[Angus Young]] – sologitar
* [[Malcolm Young]] – rytmegitar, korvokal
* [[Cliff Williams]] – bassgitar, korvokal
* [[Chris Slade]] – trommer

==Salslister==



===Vekeslister===



===Årslister===



==Salstrofé==




==Kjelder==

**Denne artikkelen bygger på «Are You Ready (AC/DC song)» frå ,  den 29. juni 2023.* 
*** oppgav desse kjeldene:'' &nbsp;
Chris Slade

**Chris Slade** () er ein walisisk musikar, mest kjend som trommeslagar i det australske hardrockbandet AC/DC. Han tromma for bandet frå 1989 til 1994, og spelte i 1990 på albumet deira *[[The Razors Edge av AC/DC|The Razors Edge]]* saman med dei første livealbuma deira med vokalisten Brian Johnson, *[[AC/DC Live]]* og på singelen «Big Gun» gitt ut i 1993. Han kom tilbake til bandet i februar 2015 for å erstatta Phil Rudd på «Rock or Bust-turneen». Slade har òg spelt med Manfred Mann's Earth Band, Tom Jones, Toomorrow, The Firm og Asia.

## Diskografi

## Kjelder

**Denne artikkelen bygger på «[[:en:Chris Slade|Chris Slade]]» frå ,  den 29. juni 2023.* 
*** oppgav desse kjeldene:*
AC/DC Live

***AC/DC Live*** er det andre konsertalbumet til det australske hardrockbandet AC/DC, gjeve ut 26. oktober 1992. Det kom ut to versjonar av albumet, ei enkelplate og ei dobbelplate, kjend som *AC/DC Live: 2 CD Collector's Edition*. Ein konsertfilm, *[[Live at Donington av AC/DC|AC/DC: Live at Donington]]*, kom ut samstundes. Dobbeltalbumet *AC/DC Live: 2 CD Collector's Edition* kom ut ein månad etter den enkle versjonen, i ei «bok» med to plater (i same form som gamle CD-longboxer) og med ein AC/DC-setel kjent som «Angus Bucks». Begge utgåvene av albumet vart gitt ut på nytt i 2003 som ein del av *AC/DC Remasters*-serien.

## Mottaking

Barry Weber frå AllMusic skriv: «Altfor ofte er eit livealbum ei billig, forhasta innspeling som berre tener som eit vitnesbyrd om forfallet til bandet. *AC/DC Live* viser likevel kva som skil dette bandet frå sine jamaldra - her er dei framleis fullt i stand til å gjennomføra eit flott liveshow. Dette er blant dei beste live metal-albuma frå 90-talet.» Classic Rock skreiv at «*Live* er ei triumferande tilbakevising av alle som framleis hevdar at 'DC døydde med Bon'. Jonno [Brian Johnson] har fin stemme og godt humør heile vegen, og live-settinga gir Angus plass til å strekkja seg litt.»

## Innhald
### Enkel-CD

### Dobbel «Collector's Edition»-CD

Den japanske versjonen inneheld bonussporet «Hell Ain't a Bad Place to Be» (Donington Park, Leicestershire, England; 17. august 1991) som var b-sida på singelen «Highway To Hell» (live). Denne låten vart seinare inkludert på luksusutgåva av *[[Backtrack av AC/DC|Backtrack]]* i 2009.

Sjølv om «Sin City» ser ut til å vera framført på Point Theatre i Dublin 26. april 1991, som Brian Johnson seier i introen på albumet: *«We've got a song for you, Dublin»*, sa han på den verkelege Dublin-konserten faktisk: *«OK Dublin, we've got a song especially for you»* (det finst eit bootleg-opptak av konserten). Introen på albumet er henta frå framferda i King's Hall i Belfast 27. april 1991 - at Johnson nemner Dublin er ein rein feil. Sjølve framferda vart spelt inn på NEC i Birmingham 23. april 1991.

Lyden av publikum og gitarfeedback heilt i starten av «Shoot to Thrill» er henta frå Donington-framferda der det førre sporet, «Thunderstruck», vart spelt inn. Sjølve framferda vart spelt inn på NEC i Birmingham 23. april 1991

«Moneytalks» og «Are You Ready» var ikkje med på den doble vinylutgåva. 

## Medverkande
*Brian Johnson&nbsp;– solovokal
*Angus Young&nbsp;– sologitar, korvokal på «T.N.T» og «Dirty Deeds Done Dirt Cheap»
*Malcolm Young&nbsp;– rytmegitar, korvokal
*Cliff Williams&nbsp;– bassgitar, korvokal
*Chris Slade&nbsp;– trommer, perkusjon

## Salslister
### Vekeslister
#### Originalversjon

#### Collector's Edition

## Salstrofé

## Kjelder

**Denne artikkelen bygger på «[[:en:AC/DC Live|AC/DC Live]]» frå ,  den 29. juni 2023.* 
*** oppgav desse kjeldene:*
Jörgen Mårtensson

**Jörgen Mårtensson** () er ein svensk tidlegare orienteringsløpar. Han vart verdsmeister på klassisk-distansen i VM 1991 og VM 1995. Åra 1982, 1988 og 1995 sigra han i den individuelle tevlinga i nordiske meisterskap.

Mårtensson sanka ti VM-medaljar i tida frå 1981 til 1987. Omframt to gull- og tre sølvmedaljar i individuelle tevlingar, var han med på å vinne tre stafett-sølv og to stafett-bronsar. I nordiske meisterskap tok han åtte medaljar, fordelt på fem gull, eitt sølv og to bronsar.

Mårtensson sigra i femdagars-tevlinga O-Ringen i 1981, i 1996 og 1997.

### Medaljar og plasseringar i verdsmeisterskap
*VM 1981: Sølv i stafett, nr 6 individuelt
*VM 1985: Sølv i stafett, nr 4 individuelt
*VM 1987: Bronse i stafett, nr 4 individuelt
*VM 1989: Sølv i stafett, nr 5 individuelt
*VM 1991: Gull i klassisk løype
*VM 1993: Sølv i klassisk løype
*VM 1995: Gull i klassisk løype, sølv i kort løype og bronse i stafett
*VM 1997: Sølv i klassisk løype

## Kjelder

**Denne artikkelen bygger på «[[:sv:Jörgen Mårtensson|Jörgen Mårtensson]]» frå ,  den 29. juni 2023.*
Bernt Frilén

**Bernt Frilén** () var ein svensk orienteringsløpar. I tida 1967-75 vann han tre gullmedaljar i verdsmeisterskap og like mange gullmedaljar i nordiske meisterskap.

Frilén var nærare 6 minutt føre den beste av tre landsmenn då han i 1967 vart nordisk meister i danske Viborg. Fire år seinare kom han på sølvplass både i den individuelle tevlinga og i stafetten ved den nordiske meisterskapen, i begge tevlingane sprang Åge Hadler inn til triumf. Under VM 1972 måtte Frilén sjå seg slått av Stig Berge og Åge Hadler individuelt, men sprang så Sverige inn til suveren fyrsteplass i stafetten. Då VM 1974 fann stad i danske Silkeborg lukkast Frilén vinne både den individuelle øvinga og stafetten. Året etter kopierte han prestasjonen då han vart nordisk meister med 8 sekunds margin til den finske sølvmedaljøren, før han avslutta med å vinne stafetten for Sverige.

### Medaljar og plasseringar i internasjonale meisterskap
*Nordisk 1967: Gullmedalje
*Nordisk 1969: Nr 6
*VM 1970: Sølv i stafett
*Nordisk 1971: Sølvmedalje individuelt og i stafett
*VM 1972: Bronse individuelt, gull i stafett
*VM 1974: Gullmedalje individuelt og i stafett
*Nordisk 1975: Gullmedalje individuelt og i stafett

## Kjelder

**Denne artikkelen bygger på «[[:sv:Bernt Frilén|Bernt Frilén]]» frå ,  den 30. juni 2023.*
Outi Borgenström

**Outi Päivikki Borgenström** () er ein finsk tidlegare orienteringsløpar frå Tampere. Ho vart nordisk meister i 1977 og verdsmeister i 1979. I 1978 sprang ho den fyrste etappen for det finske sigerslaget i VM-stafetten. 

Borgenstrøm høyrde til verdseliten i orientering frå 1974 til 1983. Omframt dei tre topp-plasseringane i verdsmeisterskap og nordisk meisterskap, vann ho to sølvmedaljar i nordiske meisterskap og to stafett-sølv i verdsmeisterskap, samt ein VM-bronse individuelt. Høgdepunktet kom då ho i 1979 på finsk heimegrunn vart verdsmeister framom landskvinna Liisa Veijalainen. 

### Medaljar og plasseringar i internasjonale meisterskap
*VM 1974: Bronsemedalje individuelt
*VM 1976: Sølv i stafett
*Nordisk 1977: Gullmedalje individuelt 
*VM 1978: Gull i stafett, nr 6 individuelt
*VM 1979:  Gullmedalje individuelt 
*Nordisk 1980: Sølvmedalje individuelt
*VM 1981: Sølv i stafett, nr 5 individuelt
*Nordisk 1982: Sølvmedalje individuelt
*VM 1983: Nr 7 individuelt

## Kjelder

**Denne artikkelen bygger på «[[:sv:Outi Borgenström|Outi Borgenström]]» frå ,  den 30. juni 2023.*
Katalin Oláh

**Katalin Oláh** () er ein ungarsk tidlegare orienteringsløpar frå Hajdúnánás. Ho vart verdsmeister i klassisk løype både i 1991 og 1995.

Oláh fekk sin VM-debut 17 år gammal. I 1991 sprang ho inn til siger på den klassiske distansen under VM i dåverande Tsjekkoslovakia, på den korte distansen enda ho på femteplass. Fire år seinare tok ho VM-gull nummer 2 då ho vann klart den same normaldistansen i tyske Detmold.

### Medaljar og plasseringar i verdsmeisterskap
*VM 1991: Gullmedalje i klassisk løype
*VM 1993: Nr 7 på kort-distansen
*VM 1995: Gullmedalje i klassisk løype

## Kjelder

**Denne artikkelen bygger på «[[:en:Katalin Oláh|Katalin Oláh]]» frå ,  den 30. juni 2023.*
Hard as a Rock

«**Hard as a Rock**» er ein song og ein singel av det australske hardrockbandet AC/DC. Han kom ut som opningssporet på albumet deira *[[Ballbreaker]]*, gjeve ut i 1995. Han vart deira andre nummer 1-låt på Album Rock Tracks-lista, etter «Big Gun» frå 1993. Liveopptredenar er òg inkluderte på tre av konsert-DVD-ane til AC/DC, *[[No Bull]]* (kor ein lydversjon finst på den australske turnéutgåva av *[[Stiff Upper Lip av AC/DC|Stiff Upper Lip]]*), *[[Stiff Upper Lip av AC/DC#Stiff Upper Lip Live|Stiff Upper Lip Live]]* og *[[Backtrack av AC/DC#«Live at the Circus Crown» 2003|Live at the Circus Crown]]*, som finst i luksusutgåva av 2009-boksen *[[Backtrack av AC/DC|Backtrack]]*. Ein live-versjon som vart spelt inn under Stiff Upper Lip-turneen i 2001 på Stade de France i Paris, finst på DVD-en *[[Plug Me In]]* frå 2007. Han er òg med i filmen *[[filmen Battleship|Battleship]]]* frå 2012, saman med «Thunderstruck».

## Musikkvideo
Musikkvideoen til denne songen vart regissert av David Mallet, og vart spelt inn i Bray Studios i Windsor i Berkshire. Mange fans samla seg for å vera med i denne videoen, og kan sjåast framfor scena, og òg bak gitteret som omgir scena banda spelar på. I videoen ser ein òg gitaristen Angus Young spela på sin Gibson SG på ei rivningkule, som øydelegg ein bygning. Angus Young hadde tidlegare uttalt i dokumentaren at han hadde høgdeskrekk når han gjorde dette. Videoen kan sjåast på DVD-versjonen av *[[No Bull]]* frå 2000 (som òg inneheld dokumentaren om korleis videoen vart laga) og boksettet ''Backtrack'''.

## Innhald
;CD-singel
# «Hard as a Rock» – 4:30
# «Caught with Your Pants Down» – 4:14

;7-tommar singel
# «Hard as a Rock» (albumversjon) – 4:30
# «Caught with Your Pants Down» (albumversjon) – 4:14

## Medverkande
*Brian Johnson – solovokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Phil Rudd – trommer, perkusjon

## Salslister

## Kjelder

**Denne artikkelen bygger på «[[:en:Hard as a Rock|Hard as a Rock]]» frå ,  den 30. juni 2023.* 
*** oppgav desse kjeldene:* &nbsp;
Cover You in Oil

«**Cover You in Oil**» er ein song av det australske hardrockbandet AC/DC. Han vart gjeven ut som den tredje singelen frå albumet deira, *[[Ballbreaker]]*, frå 1995. B-sidene til singelen var albumspora «Love Bomb» og «Ballbreaker».

## Medverkande
*Brian Johnson – vokal
*Angus Young – sologitar
*Malcolm Young – rytmegitar, korvokal
*Cliff Williams – bassgitar, korvokal
*Phil Rudd – trommer

## Salslister

## Kjelder

**Denne artikkelen bygger på «[[:en:Cover You in Oil|Cover You in Oil]]» frå ,  den 30. juni 2023.* 
*** oppgav desse kjeldene:*
Friidrettslandskampen Sverige–Noreg 1968

**Friidrettslandskampen Sverige–Noreg 1968** for menn vart avvikla på Rimnersvallen i Uddevalla fredag 28. og laurdag 29. juni. Sverige vann landskampen med 224 poeng mot Noregs 185. Begge landa deltok med tre utøvarar i kvar av enkeltøvingane.

Arne Risa forbetra den norske rekorden på 3&nbsp;000 meter hinder med 0,2 sekund til 8.38,2. Elles imponerte Arne Kvalheim med siger på både 5&nbsp;000 meter og 1500 meter, alt medan Ole Bernt Skarstein vann både 100 meter og 200 m.

## Fredag 28. juni
### 100 meter




### 400 m




### 800 m




### 5&nbsp;000 m




### 110 meter hekk




### 3&nbsp;000 m hinder




### Høgdehopp




### Tresteghopp




### Kulestøyt




### Sleggjekast




### 4 × 100 m stafett




## Laurdag 29. juni
### 200 meter




### 1500 m




### 10&nbsp;000 m




### 400 m hekk




### Stavhopp




### Lengdehopp




### Diskoskast




### Spjutkast




### 4 × 400 m stafett




## Kjelder
*friidrett.no
*Arbeiderbladet 1. juli 1968
Hail Caesar

«**Hail Caesar**» er ein song av det australske rockeband AC/DC, som vart skriven av medlemmaneog brørne Angus og Malcolm Young. Songen kom ut i 1995 på albumet deira *[[Ballbreaker]]* og på singel 19. februar 1996. Teksten «All Hail Caesar» er ein referanse til are ein referanse til helsinga som vart gitt til den romerske generalen Julius Caesar. Ein redigert versjon av songen på 4:30 dukka berre opp på promoutgivinga av singelen. Kommersielle singelutgivingar og albumet *Ballbreaker* inneheld den fulle versjonen på 5:14. Singelen nådde toppen av ARIA Singles Chart.

## Musikkvideo
Musikkvideoen til songen viser bandet som speler på ein stor, trappepyramideliknande struktur, med ei mengd kvinner i ulike antrekk (kvinner i romerske togaer, kvinner i raude badedrakter og badehetter, kvinner i politi- eller militæruniformer) som marsjerer til songen. Gjennom heile videoen blir det vist ulike filmar og klipp med Angus Young lagt over. Denne videoen vart gitt ut på DVD-en *[[Family Jewels av AC/DC|Family Jewels]]]. Plate 3* som ein del av plateboksen *[[Backtrack av AC/DC|Backtrack]]* i 2009.

## Innhald

## Medverkande
*Brian Johnson&nbsp;– solovokal
*Angus Young&nbsp;– sologitar
*Malcolm Young&nbsp;– rytmegitar
*Cliff Williams&nbsp;– bassgitar
*Phil Rudd&nbsp;– trommer
* Produsent&nbsp;– Rick Rubin

## Salslister

## Kjelder

**Denne artikkelen bygger på «[[:en:Hail Caesar (song)|Hail Caesar (song)]]» frå ,  den 30. juni 2023.* 
*** oppgav desse kjeldene:* &nbsp;
Rick Rubin

**Frederick Jay Rubin** () er ein USA-amerikansk platesjef og plateprodusent. I lag med Russell Simmons skipa han Def Jam Recordings, og skipa sjølv  American Recordings, og var tidlegare delt direktør for Columbia Records.

Rubin bidrog til å popularisera hiphop ved å produsera plater for band som Beastie Boys, Geto Boys, Run-DMC, Public Enemy og LL Cool J. Han har òg produsert hitplater for artistar frå ei rekkje andre sjangrar, hovudsakleg heavy metal (Danzig, Metallica og Slayer), alternativ rock (The Cult, Red Hot Chili Peppers, [The Strokes]] og Weezer), hardrock (Audioslave og Aerosmith), nu-metal (Linkin Park, Rage Against the Machine, System of a Down) og country (Johnny Cash og The Chicks).

I 2007 vart Rubin kalla «den viktigaste produsenten dei siste 20 åra» av MTV og vart utnemnt på lista til ''Time'' over dei 100 viktigaste personane i verda..

Debutboka hans, *The Creative Act: A Way of Being*, kom ut i januar 2023

## Kjelder

**Denne artikkelen bygger på «[[:en:Rick Rubin|Rick Rubin]]» frå ,  den 30. juni 2023.* 
*** oppgav desse kjeldene:* &nbsp;

## Bakgrunnsstoff
*